

VLADA REPUBLIKE HRVATSKE

Zagreb, 16. siječnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o prelasku granice Republike Hrvatske oružanih snaga država saveznica i Oružanih snaga Republike Hrvatske radi sudjelovanja na zajedničkim vježbama u 2020. godini |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**P r i j e d l o g**

Na temelju članka 69. stavka 4. Zakona o obrani (Narodne novine, br. 73/13, 75/15, 27/16, 110/17 – Odluka Ustavnog suda Republike Hrvatske, 30/18 i 70/19) uz prethodnu suglasnost Predsjednice Republike Hrvatske, Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ donijela

#### O D L U K U

**o prelasku granice Republike Hrvatske oružanih snaga država saveznica i Oružanih snaga Republike Hrvatske radi sudjelovanja na zajedničkim vježbama u 2020. godini**

**I.**

Odobrava se prelazak granice Republike Hrvatske oružanim snagama država saveznica radi vježbi s Oružanim snagama Republike Hrvatske koje će se održati u Republici Hrvatskoj u 2020. godini, kako slijedi:

* „SERRATED EDGE“
* „EAGLE MET“
* „MIR 20/1“
* „MIR 20/2“
* „NAICS PAINTBALL 20“
* „SPREMNOST 20“
* „WAVE RIDER 20/1“
* „VULKAN 20/2“
* „SAVA STAR 20“
* „UDAR 20“
* „HARPUN 20“
* „SAREX 20“
* „SIGNAL 20“
* „LAUFER 20“
* „CYBER COALITION 20“.

**II.**

Odobrava se prelazak granice Republike Hrvatske Oružanim snagama Republike Hrvatske radi vježbi s oružanim snagama država saveznica koje će se održati u inozemstvu u 2020. godini, kako slijedi:

* „DEFENDER 20“
* „SWIFT SABER 20“
* „TORREJON ADVANTAGE 20“
* „EUROPEAN CHALLENGE 20“
* „JOINT WARRIOR 20“
* „ITA MINEX 20“
* „STEADFAST FOUNT 20“
* „ADRIATIC STRIKE CASEX 20“
* „SHARP LYNX 20“ CAX
* „MILEX 20“
* „UNIFIED VISION 20“
* „CWIX 20“
* „ADRION 20“
* „IEL MILU 20/1“
* „1/34 ABCT/NTC“
* „AMPLE STRIKE CASEX 20“
* „BALKAN LION 20“
* „SAREX 20“
* „COMBINED RESOLVE XIV“
* „BRAVE WARRIOR 20“
* „BLACK SWAN 20“
* „STEADFAST FLOW 20“
* „SHARP LYNX 20“ LIVEX
* „KOBRA 20“
* „INTEGRATED RESOLVE 2020“
* „STEADFAST INTEREST 20“
* „NAICS PAINTBALL 20“
* „CYBER COALITION 20“.
* „MOBILITY SUPPORT“
* „MOVCON MILU 20“.

**III.**

Ova Odluka stupa na snagu danom donošenja.

P R E D S J E D N I K

mr. sc. Andrej Plenković

KLASA:

URBROJ:

Zagreb,

**O B R A Z L O Ž E N J E**

**Točka I.** Odobrava se prelazak granice Republike Hrvatske oružanim snagama država saveznica radi vježbi s Oružanim snagama Republike Hrvatske koje će se održati u Republici Hrvatskoj u 2020. godini.

**Vježba „SERRATED EDGE“** održat će se u siječnju 2020. u Republici Hrvatskoj s pripadnicima Oružanih snaga Sjedinjenih Američkih Država. Cilj vježbe je uvježbavanje zračno desantnih snaga u zauzimanju terena padobranskim desantom, uvježbavanje procesa donošenja odluke na razini bojne te provedba vježbi s bojnim gađanjem na razini desetina/vod.

**Vježba „EAGLE MET“** održat će se u veljači 2020. u Republici Hrvatskoj s pripadnicima Oružanih snaga Sjedinjenih Američkih Država. Cilj vježbe je provjera i uvježbavanje izmještanja bojne te uvježbavanje napadnih i obrambenih operacija uz provedbu bojnih gađanja na razini desetina/vod.

**Vježbe „MIR 20/1“ i „MIR 20/2“** održatće se u veljači i srpnju 2020. u Republici Hrvatskoj s oružanim snagama Republike Albanije, Bosne i Hercegovine, Crne Gore i Republike Sjeverne Makedonije s ciljem završnog uvježbavanja i ocjenjivanja snaga koje se upućuju u misiju potpore miru.

**Vježba „NAICS PAINTBALL 20“** održat će se u ožujku i listopadu 2020. u Republici Hrvatskoj, a cilj vježbe je unaprjeđivanje kibernetičke sposobnosti timova Oružanih snaga Republike Hrvatske. Partner u vježbi je Nacionalna garda države Michigan Sjedinjenih Američkih Država.

**Vježba „SPREMNOST 20“** održat će se u travnju 2020. u Republici Hrvatskoj. U vježbu je integrirana vježba „ŠTIT 20“, a cilj vježbe je prikaz sposobnosti postrojbi Hrvatske kopnene vojske u provedbi napadnih operacija te integracija borbene i borbeno servisne potpore. U vježbi će sudjelovati pripadnici Oružanih snaga Republike Slovenije.

**Vježba „WAVE RIDER 20/1“** je vježba pripadnika Oružanih snaga Savezne Republike Njemačke, a provodi se na području Republike Hrvatske u svibnju 2020. Svrha vježbe je uvježbavanje u provedbi pomorskih operacija, obuka skipera brzih čamaca.

**Vježba „VULKAN 20/2“** održat će se u rujnu 2020. u Republici Hrvatskoj, a cilj vježbe je završno uvježbavanje i ocjenjivanje operativnih sposobnosti sastavnica hrvatskog kontingenta u aktivnosti ojačane prednje prisutnosti NATO-a u Republici Poljskoj. U vježbi će sudjelovati pripadnici Oružanih snaga Republike Slovenije.

**Vježba „SAVA STAR 20“** održat će se u rujnu 2020. u Republici Hrvatskoj s Oružanim snagama Ujedinjenog Kraljevstva Velike Britanije i Sjeverne Irske s ciljem integracije snaga i povećanja interoperabilnosti kroz provedbu zajedničkog uvježbavanja postrojbi.

**Vježba „UDAR 20“** održat će se u rujnu/listopadu 2020. u Republici Hrvatskoj radi završnog uvježbavanja i ocjenjivanja sposobnosti snaga deklariranih po ciljevima sposobnosti. Na vježbi je planirano sudjelovanje oružanih snaga iz država članica NATO-a.

**Vježba „HARPUN 20“** održat će se u listopadu 2020. u Republici Hrvatskoj s ciljem uvježbavanja Hrvatske ratne mornarice te drugih grana Oružanih snaga Republike Hrvatske u planiranju i vođenju operacija na moru te bojevog gađanje ciljeva na moru i u zraku brodova Hrvatske ratne mornarice i Obalne straže Republike Hrvatske, uz provedbu pomorsko-zračnog desanta. Na vježbi je planirano sudjelovanje oružanih snaga iz država članica NATO-a.

**Vježba „SAREX 20“** održat će se u listopadu 2020. u Republici Hrvatskoj. Na vježbi sudjeluju posade brodova obalne straže Republike Hrvatske i Talijanske Republike. Cilj vježbe je uvježbavanje zapovjedništava pomorskih snaga u planiranju i vođenju operacija traganja i spašavanja na moru.

**Vježba „SIGNAL „20“** održatće se u listopadu 2020. u Republici Hrvatskoj radi provjere operativnih sposobnosti i uvježbavanje procedura za upravljanje u kriznim situacijama i uvježbavanje procedura za zajedničku vježbu „VELEBIT 21“. U vježbi će u svojstvu promatrača sudjelovati Oružane snage Bosne i Hercegovine.

**Vježba „LAUFER 20“** održat će se u listopadu i studenome 2020. u Republici Hrvatskoj, a cilj vježbe je razvoj sposobnosti i integracija multidisciplinarnog obavještajnog djelovanja namjenske organizacije vojnoobavještajnih snaga u provedbi operativnih zadaća s međunarodnim obavještajnim snagama te razvoj sposobnosti generiranja multinacionalne obavještajne arhitekture. Na vježbi sudjeluju pripadnici Oružanih snaga Republike Hrvatske, Sjedinjenih Američkih Država i pripadnici oružanih snaga država članica Američko – jadranske povelje.

**Vježba „CYBER COALITION 20“** održat će se kao simulacijska vježba u listopadu i studenome 2020. u Republici Hrvatskoj i drugim NATO članicama radi uvježbavanja kibernetičkih sposobnosti za obranu stacionarnih ili razmjestivih NATO i nacionalnih mreža u uvjetima povećanog broja i/ili težine kibernetičkih incidenata.

**Točka II.** Odobrava se prelazak granice Republike Hrvatske Oružanim snagama Republike Hrvatske radi sudjelovanja u zajedničkim vježbama s oružanim snagama država saveznica koje će se održati u inozemstvu u 2020. godini.

**Vježba „DEFENDER 20“** održat će se u veljači, ožujku i travnju 2020. u državama Sjeverne Europe, a Oružane snage Republike Hrvatske sudjelovat će na vježbi u Republici Poljskoj i Republici Litvi. Cilj vježbe je uvježbavanje interoperabilnosti sa snagama NATO članica u planiranju i provedbi operacija punog spektra na taktičkoj i operativnoj razini kroz provedbu bojevih gađanja i procesa vojnog donošenja odluke te provjera sposobnosti zapovjedništva.

**Vježba „SWIFT SABER 20“** održat će se u ožujku 2020. u Saveznoj Republici Njemačkoj. Cilj vježbe je uvježbavanje stožernog osoblja za rad na razini zapovjedništva divizije.

**Vježba „TORREJON ADVANTAGE 20“** održat će se u ožujku 2020. u Kraljevini Španjolskoj, a cilj vježbe je podizanje razine spremnosti i uvježbanosti za rad sustava za nadzor i zaštitu zračnog prostora u kriznim situacijama i ratnom sukobu u sklopu NATO Integriranog sustava zračne i raketne obrane *(NATINAMDS).*

**Vježba „EUROPEAN CHALLENGE 20“** održat će se u ožujku 2020. u Saveznoj Republici Njemačkoj s ciljem ocjenjivanja spremnosti snaga deklariranih za Europsku borbenu skupinu *(EU BG 2020/2).*

**Vježba „JOINT WARRIOR 20“** održat će se u ožujku i travnju 2020. u Ujedinjenom Kraljevstvu Velike Britanije i Sjeverne Irske, a cilj vježbe je obuka i uvježbavanje stožernog osoblja u planiranju i provedbi amfibijskih operacija.

**Vježba „ITA MINEX 20“** održat će se u svibnju 2020. u Talijanskoj Republici, a cilj vježbe je uvježbavanje planiranja i provedbe protuminskih operacija i uvježbavanje protuminskih ronitelja po NATO protuminskim taktikama i procedurama.

**Vježba „STEADFAST FOUNT 20“** održat će se u svibnju 2020. u Kraljevini Belgiji uz sudjelovanje časnika za planiranje logističkih operacija oružanih snaga država članica NATO/PfP. Cilj vježbe je uvježbavanje stožernog prometnog osoblja i operatora sustava uz suradnju i koordinacija sa strukovnim tijelima unutar NATO saveza.

**Vježba „ADRIATIC STRIKE CASEX 20“** održat će se u svibnju/lipnju 2020. u Republici Sloveniji radi uvježbavanja tehnika, taktika i procedura bliske zračne potpore za osposobljavanje zračnih kontrolora.

**Vježba „SHARP LYNX 20“ CAX** održat će se u svibnju i lipnju 2020. u Češkoj Republici kao računalno potpomognuta vježba s ciljem pripreme zapovjedništva NATO međunarodne bojne vojne policije za ocjenjivanje u cilju pridruživanju snaga**.**

**Vježba „MILEX 20“** održat će se u lipnju 2020. u Talijanskoj Republici s ciljem uvježbavanja procesa planiranja za uporabu vojnih snaga Europske unije na operativnoj i strateškoj razini. Partneri u vježbi su oružane snage država članica Europske unije.

**Vježba „UNIFIED VISION 20“** održatće se u lipnju 2020. u Saveznoj Republici Njemačkoj, a cilj vježbe je poboljšanje interoperabilnosti u obavještajnom radu te primjeni NATO združenih obavještajnih taktika, tehnika i procedura koje se koriste u NATO vođenim operacijama.

**Vježba „CWIX 20“** održat će se u lipnju 2020. u Republici Poljskoj sa snagama Oružanih snaga Republike Poljske, a cilj vježbe je testiranje, procjena i poboljšanje interoperabilnosti između NATO i nacionalnih komunikacijsko-informacijskih sustava s posebnim naglaskom na sustave koji će biti korišteni u NATO vođenim operacijama.

**Vježba „ADRION 20“** održat će se u lipnju 2020. u Republici Sloveniji, Helenskoj Republici i Republici Albaniji. Cilj vježbe je uvježbavanje NATO procedura i postupaka te razvijanje sposobnosti za planiranje i provedbu međunarodnih mornaričkih operacija odgovora na krize.

**Vježba „IEL MILU 20/1“** održat će se u lipnju i srpnju 2020. u Gruziji s oružanim snagama Gruzije, Republike Bugarske i Rumunjske, a cilj vježbe je uvježbavanje stožernog osoblja zapovjedništva IEL MILU i inženjerijskog voda u multinacionalnom okruženju.

**Vježba „1/34 ABCT/NTC“** održat će se u srpnju i kolovozu 2020. u Sjedinjenim Američkim Državama, a cilj vježbe je uvježbavanje stožernog osoblja razine zapovjedništva brigade. Partner u vježbi je Nacionalna garda države Minesota Sjedinjenih Američkih Država.

**Vježba „AMPLE STRIKE CASEX 20“** održat će se u kolovozu i rujnu 2020. u Češkoj Republici. Cilj vježbe je završno uvježbavanje i ocjenjivanje sposobnosti snaga.

**Vježba „BALKAN LION 20“** održat će se u rujnu 2020. u Republici Albaniji s ciljem unaprjeđenja interoprabilnosti provedbom zajedničkih uvježbavanja mornaričkih snaga zemalja sudionica pod vodstvom Oružanih snaga Ujedinjenog kraljevstva Velike Britanije i Sjeverne Irske.

**Vježba „SAREX 20“** održat će se u listopadu 2020. u Talijanskom Republici. Na vježbi sudjeluju posade brodova obalne straže Republike Hrvatske i Talijanske Republike. Cilj vježbe je uvježbavanje zapovjedništava pomorskih snaga u planiranju i vođenju operacija traganja i spašavanja na moru.

**Vježba „COMBINED RESOLVE XIV“** održat će se u trećem tromjesečju 2020. u Saveznoj Republici Njemačkoj s ciljemintegracije oružanih snaga savezničkih i partnerskih zemalja, provedba napadnih i obrambenih operacija u međunarodnom okružju, povećanja interoperabilnosti snaga u okviru NATO/PfP-a.

**Vježba „BRAVE WARRIOR 20“** održat će se u trećem tromjesečju 2020. u Mađarskoj s Oružanim snagama Mađarske, a cilj vježbe je razvijanje operativnih sposobnosti postrojbe, provedba taktičko-tehničkih postupaka u međunarodnom okruženju kroz stožerni rad, promicanje regionalne stabilnosti i suradnje, jačanje partnerskih sposobnosti i razvoj povjerenja kroz unapređenje interoperabilnosti NATO saveza i partnerskih država.

**Vježba „BLACK SWAN 20“** održat će se u srpnju 2020. u Mađarskoj s ciljem uvježbavanja planiranja i provedbe specijalnih operacija u združenom međunarodnom okružju. Primarna obučna skupina su tim specijalnih snaga i elementi zapovjedništva Grupe specijalnih snaga. Vrijeme i mjesto provedbe vježbe je podložno promjenama.

**Vježba „STEADFAST FLOW 20“** održat će se u rujnu 2020. u Republici Turskoj, s ciljem uvježbavanja stožernog prometnog osoblja i operatora sustava *ADAMS* *(Allied Deployment and Movement System)* u simuliranom okruženju te usklađivanje detaljnog nacionalnog plana za razmještaj snaga *NDDP* *(National Detailed Deployment Plan)* za snage angažirane u snagama brzog odgovora *(NRF).*

**Vježba „SHARP LYNX 20“ LIVEX** održat će se u rujnu 2020. u Republici Poljskoj s ciljem ocjenjivanja NATO Multinacionalne bojne vojne policije u pridruživanju snaga u Multinacionalnom korpusu.

**Vježba “KOBRA 20“** održat će se u rujnu 2020. u Republici Poljskoj. Na vježbi sudjeluje tim specijalnih snaga i elementi zapovjedništva grupe specijalnih snaga. Cilj vježbe je uvježbavanje planiranja i provedbe specijalnih operacija u združenom međunarodnom okružju.

**Vježba „INTEGRATED RESOLVE 2020“** održat će se u rujnu i listopadu 2020. u državama članicama Europske unije kao CPX (*Comand Post Exercise)* vježba. Primarna obučna skupina je stožerno osoblje Glavnog stožera Oružanih snaga Republike Hrvatske, a cilj vježbe je uvježbavanje planiranja civilne i vojne operacije.

**Vježba „STEADFAST INTEREST 20“** održat će se u listopadu 2020. u Rumunjskoj. Na vježbi sudjeluju pripadnici Oružanih snaga Republike Hrvatske s ciljem povećanja interoperabilnosti i dostizanje standarda u skladu s ciljem sposobnosti koji se odnosi na obavještajno djelovanje, motrenje, izviđanje i zahvaćanje cilja.

**Vježba „NAICS PAINTBALL 20“** održat će se u listopadu 2020. u Sjedinjenim Američkim Državama, a cilj vježbe je unaprjeđivanje obrambene i defenzivne kibernetičke sposobnosti timova Oružanih snaga Republike Hrvatske s Nacionalnom gardom države Michigan.

**Vježba „CYBER COALITION 20“** održat će se kao simulacijska vježba u listopadu i studenome 2020. u Estoniji radi uvježbavanja kibernetičkih sposobnosti za obranu stacionarnih ili razmjestivih NATO i nacionalnih mreža u uvjetima povećanog broja i/ili težine kibernetičkih incidenata.

**Vježba „MOBILITY SUPPORT“** održat će se u studenome 2020. u Saveznoj Republici Njemačkoj radi uvježbavanja NATO snaga vojne policije u provedbi CRO *(Crisis Response Operations)* na taktičkoj razini kroz rodovsku vježbu i uvježbavanje temeljne vojne policije u provedbi vojnopolicijskih zadaća s ciljem uvježbavanja provedbe operacija potpore mobilnosti.

**Vježba „MOVCON MILU 20“** održat će se u Republici Poljskoj s ciljem povećanja interoperabilnosti na području pružanja logističke potpore, povećanje sposobnosti u planiranju, upravljanju i provedbi logističkih operacija, potpora sposobnosti planiranja i provedbe RSOM*(Reception, Staging and Onward Movement)* i operacija. Termin provedbe vježbe bit će naknadno određen.

**Točka III.** Određuje se stupanje na snagu ove Odluke.